open-index/open-wikipedia-markdown huggingface dataset:
Saba

**Saba** (Nederlands: [ˈsaːbɑ], ) is 'n Nederlandse eiland in die Karibiese See. Tot in 2010 het Saba deel uitgemaak van die Nederlandse Antille, maar dié eiland is sedert 10 Oktober 2010 'n besondere munisipaliteit binne Nederland. Hoewel Saba deel is van Nederland is dit nie deel van die Europese Unie nie. Die eiland ontvang nogtans finansiële hulp van die EU se EDF.

[duimnael|links|[Nasa-satellietbeeld van Saba]]
duimnael|links|Kaart van Saba
Die amptelike taal is Nederlands en die volkstaal is Engels. Die hoofstad en grootste stad is The Bottom. Die eiland beslaan 'n oppervlakte van 13&nbsp;km² en het 'n bevolking van 1&nbsp;911 in 2022 gehad. Sedert 1 Januarie 2011 is die Amerikaanse dollar die amptelike geldeenheid.

## Etimologie 
Die presiese betekenis van die naam "Saba" is nie bekend nie. Wyd verspreid is die teorie dat die naam van die Karibiese woord *siba* vir "rots" afgelei is.

## Verwysings 
## Bronnelys 
*  

## Eksterne skakels 
*  
*   Amptelike webwerf van Saba se regering
Stavelot

**Stavelot** (Wallonies *Ståvleu*, Duits *Stablo*) is 'n stad in die Franssprekende Belgiese gewes Wallonië. Stavelot is in die ooste van die provinsie Liège (Nederlands *Luik*) geleë, sowat 50 kilometer van die stad Liège (*Luik*) en 150 kilometer van Brussel af. Die munisipale gebied het 'n bevolking van 6&nbsp;919 (soos op 1 Januarie 2015) en 'n oppervlakte van 85 km².

Stavelot het internasionale bekendheid vir sy Maaslandse metaal- en goudsmeekuns verwerf.

## Geografie 
Stavelot is in die Hoog Ardenne-bergreeks en in die sentrum van 'n uitgestrekte vrugbare gebied geleë, vlakby die grens met Duitsland. Die stad het langs die oewers van die Amel-rivier ontwikkel.

## Geskiedenis 
[duimnael|links|200px|[Liard-muntstuk, gemaak in Stavelot in 1643-1650]]

Stavelot is een van die oudste nedersettings in België wat sy ontstaan aan die plaaslike abdy te danke het. Die klooster is in 648 in opdrag van die hofmeier Grimoald deur Sint Remaclus gestig. Die Merowingies-Frankiese koning Sigibert III het uitgestrekte landerye aan die abdy geskenk. 

As deel van die diosese van Luik het die abdy saam met die klooster van Malmédy in die diosese van Keulen in die laat middeleeue 'n ryksgebied ("Ryksabdy van Stavelot-Malmédy") gevorm wat onmiddellik van die Heilige Romeinse Ryk afhanklik was en oor sy eie setel en stem in die Raad van Ryksvorste beskik het. Die ab van die Stavelot-klooster het sodoende die titel vors-ab gevoer. Die vorstedom het sy politieke outonomie eers tydens die Franse Rewolusie in 1794 kwytgeraak.

Volgens 'n besluit van die Kongres van Wene is Stavelot van sy susterstad en -klooster Malmédy, wat by Pruise ingelyf is, geskei. Stavelot het eers deel van die Verenigde Koninkryk van die Nederlande geword en is in 1830 by die nuutgestigte Belgiese koninkryk ingesluit.
Huis van die Swartkoppe

220px
**Huis van die Swartkoppe*****Schwarzhäupterhaus*** ***Melngavju nams***

**UNESCO-wêrelderfenis**

----
**Ligging**  
Riga, Letland
----

Die eerste historiese verwysing na die **Huis van die Swartkoppe** op die Raadhuisplein in Riga, Letland kom reeds in 'n dokument van 1334 voor waar na die gebou as die "Nuwe Huis van die Groot Gilde" verwys word.

Die huis is sowel deur koopmanne asook die merendeels Duitse burgers van Riga vir vergaderings gebruik. Die huis in die Gotiese styl het met sy steil geweldak en sy 27 meter hoë nok die tipiese voorkoms van 'n Middeleeuse woonhuis. Die gewelfasade van die huis is volgens die voorbeeld van Hollands-Vlaamse gildehuise omgebou en ryk versier met skulpture en reliëfs. Die Huis van die Swartkoppe is in 1941 deur Duitse bombardement vernietig en sy bouvalle in 1948 onder meer om ideologiese redes opgeblaas. Dit is tussen 1993 en 1999 volgens die historiese bouplanne heropgerig en tans weer 'n simbool en een van die hoofbesienswaardighede in die Letlandse hoofstad.

## Oorsprong van die naam 
Die *Compagnie der Schwarzen Häupter* ("Kompanjie van Swartkoppe") het uit die laat 13de eeuse Broederskap van Sint Joris ontstaan. Dit was 'n vereniging van jong ongetroude buitelandse koopmanne wat in Riga gebly het, maar nie oor dié stad se burgerskap beskik het nie. Sint Joris, die beskermer van ridders en krygers, was ook die Komphanjie se beskermheilige. Later het Sint Maurits hierdie rol vervul, en so verskyn ook sy simbool, die moorkop, op die Swartkoppe se wapen.

Die Kompanjie se statuut van 1416 het bewaar gebly. Die Kompanjie van Swartkoppe bestaan nog steeds en het sy setel in Bremen, Noord-Duitsland. Sy lede eerbiedig steeds die historiese statuut.

Die Raad van Riga het die paradesaal in die boonste verdieping van die gebou in 1447 aan die Swartkoppe verhuur. Die naam "Huis van die Swartkoppe" het eers vanaf 1687 gebruiklik geword, en die huis was eers vanaf 1713 in die besit van die Kompanjie.
Vinkel

duimnael|*Foeniculum vulgare*

**Vinkel** (*Foeniculum vulgare*) is 'n plantspesie in die genus *Foeniculum*.  Dit is 'n lid van die familie *Apiaceae*.  Die geharde meerjarige plant is 'n krui met geel blomme en veeragtige blare. Dit word algemeen as inheems tot die gebiede om die Middellandse See beskou, maar het in baie wêrelddele gevestig geraak, veral in droë grond naby kusgebiede en rivieroewers.

Dit is 'n baie geurige en smaakvolle krui wat kook- en geneeskundige gebruike besit. Dit is een van die hoofbestanddele van die alkoholiese drank, absint.
Vlag van die Amerikaanse Maagde-eilande

Die **nasionale vlag van die Amerikaanse Maagde-eilande** is op 17 Mei 1921 amptelik in gebruik geneem. Die vlag vertoon ’n goue arend met ’n skild voor sy bors, ’n olyftak in sy regterklou, drie pyle in sy linkerklou en die letters *V* (vlagpaalkant) en *I* (wapperkant), alles op ’n wit agtergrond. Die arend kyk in die rigting van die vlagpaal en die kleure van die Amerikaanse vlag word vertoon in die skild voor die arend se bors.

## Simboliek 
Die drie pyle in die arend se linkerklou stel die drie grootste eilande van die Maagde-eilande voor: Sint Thomas, Sint John en Sint Croix. Verder stel geel die verskeie eienskappe van die gebied en die blomme voor, groen stel die heuwels voor, wit stel die wolke voor en blou stel die water voor.

## Sien ook 
## Eksterne skakels 
*  Amerikaanse Maagde-eilande by *Flags of the World*.
*
Neufeld an der Leitha

**Neufeld an der Leitha** (Hongaars: *Lajtaújfalu*, Kroaties: *Novo Selo*) is 'n kleine stad in die Oostenrykse deelstaat Burgenland met 'n bevolking van sowat 3&nbsp;000 (2013) en 'n oppervlakte van sowat 4 km².

Neufeld an der Leitha dank sy naam aan die Leitha-rivier, wat hierdie grens met die deelstaat Neder-Oostenryk vorm. Die Neufelder See is 'n kunsmatige meer wat regs van die stad aangelê is.

## Geboortes 
* Fred Sinowatz (1929-2008), bondskanselier 1983-1986

## Eksterne skakels
Schalk Willem Burger

**Schalk Willem Burger** (6 September 1852 – 5 Desember 1918) was 'n Suid-Afrikaanse militêre leier, advokaat en politikus en was die waarnemende President van die Zuid-Afrikaansche Republiek (ZAR) van 1900 tot 1902, terwyl Paul Kruger in ballingskap in Europa was.

## Militêre diens 
duimnael|links|upright|Schalk Willem Burger
Hy het in 'n aantal veldslae diens gedoen, soos die Sekhukhune-oorlog van 1876, en later gedurende die Eerste Vryheidsoorlog (Eerste Boere-oorlog) van 1881, het hy as waarnemende Veldkornet gedien.

Hy is in 1885 as Kommandant van die Lydenburg Kommando's verkies. Met die uitbreek van die Tweede Vryheidsoorlog (Tweede Boere-oorlog) het hy as Kommandant-Generaal in 'n aantal veldslae gedien, insluitend die Slag van Spioenkop en die Slag van Modderrivier, op 30 Oktober 1899.

## Politieke loopbaan 
[duimnael|links|Kabinet van Paul Kruger voor 1900:
Agter: A.D.W. Wolmarans, [Francis William Reitz|F.W. Reitz, S.W. Burger, J.H.M. Koch
Voor: Genl. Piet J. Joubert, Pres. Paul Kruger, Genl. Piet A. Cronje]]
As politikus is hy beskryf as "opgevoed en skerpsinnig" en dit is geskrywe dat hy Paul Kruger geëwenaar het in terme van die invloed wat hy oor sy medelandgenote uitgeoefen het.

As gevolg van 'n siektetoestand, het hy na die Slag van Spioenkop van militêre diens onttrek en het hom weer ten volle op sy politieke loopbaan toegespits. Hy is in 1887 verkies tot die Volksraad, en het later as Voorsitter gedien.

Hy het onder President Paul Kruger as Adjunkpresident gedien, en het later vir Kruger opgevolg as Staatspresident, toe Kruger in ballingskap in Europa verkeer het.

Gedurende die Krygsraad van Mei 1901, was hy 'n groot voorstander van die beëindiging van die oorlog, maar hy is sterk teëgestaan deur President Marthinus Theunis Steyn van die Republiek van die Oranje Vrystaat. Burger het gedien as President van die Zuid-Afrikaansche Republiek tot die Vrede van Vereeniging onderteken is, op 31 Mei 1902.

Hy het in 1918 op sy familieplaas te Goedgedacht, naby Krugerspos, op die ouderdom van 66 gesterf.

## Verwysings 
## Eksterne skakels
Rudy Demotte

**Rudy Willy Georges Demotte** (gebore 3 Junie 1963 in Ronse, Oos-Vlaandere) is 'n Belgiese politikus van die sosialistiese party *Parti Socialiste (PS)*.

Demotte het op federale vlak reeds as minister van Ekonomie en Wetenskap (1999-2000) en later van Gesondheid en Sosiale Sake (2003-2007) opgetree. Tussen 2007 en 2014 het hy die amp van eerste minister van die Waalse Gewes beklee. Van 2008 tot 2019 het hy as eerste minister van die Franse Gemeenskap van België gedien. Daarnaas was hy burgemeester van Flobecq (Vloesberg, 2001-2011) en Tournai (Doornik, 2012-2018) in die provinsie Hainaut gewees. Sedert 17 September 2019 is hy die voorsitter van die Parlement van die Franse Gemeenskap van België.

Rudy Demotte praat naas Frans vloeiend Nederlands.

## Eksterne skakels 
*    Amptelike webwerf
Kunene

**Kunene** is een van die 14 streke van Namibië en tuis aan die Himba-volk. In vergelyking met die res van Namibië is dit relatief onderontwikkeld. Dit is dalk weens die bergagtige geografie wat ontoeganklik is en droogte wat landbou belemmer.

duimnael|links|Die KunenerivierDie streek se naam is van die Kunenerivier afgelei. Kunene se hoofstad en grootste stad is Opuwo. Kunene grens in die noorde aan die twee Angolese provinsies Namibe en Cunene, in die ooste aan Omoesati, Osjana, Osjikoto en Otjozondjoepa, in die suide aan Erongo en in die weste aan die Atlantiese Oseaan.

## Politiek 
Kunene is een van die min streke waar SWAPO nie oorheers nie. In die 2004-verkiesing vir die Nasionale Vergadering van Namibië het kiesers in Kunene-streek talle partye gesteun. Die UDF behaal die hoogste stemgetal en 22,19% van die party se nasionale stemgetal in die streek.

In die streeksverkiesings van 2015 het SWAPO in vyf van die sewe kiesafdelings gewen, terwyl die Demokratiese Turnhalle-alliansie twee gewen het.

## Gesondheid 
Cholera is 'n probleem in die Kunene-streek, veral naby die Angolese grens. In Desember 2008 het die Zimbabwiese cholera-uitbraak die dood van honderde Zimbabwiërs veroorsaak, en 'n soortgelyke maar afsonderlike uitbraak het plaasgevind in die kiesafdeling van Epupa in die noorde van Kunene. Op 19 Desember het 3 mense gesterf en 29 siek geword. In Mei 2008 het ongeveer 15 mense ook aan cholera gesterf.

## Ekonomie en infrastruktuur 
Kunene het 60 skole met 20 332 studente.

## Demografie 
Volgens die 2001 Bevolkings- en Behuisingsensus het Kunene 'n bevolking van 68,735 (34,237 vroue en 34,487 mans of 101 mans vir elke 100 vroulike persone) wat teen 'n jaarlikse koers van 1,9% gegroei het. Die vrugbaarheidsyfer was 4.7 kinders per vrou. 25% woon in stedelike gebiede, terwyl 75% in landelike gebiede woon, en met 'n oppervlakte van 115,293&nbsp;km2, was die bevolkingsdigtheid 0.6 persone per km2. 15% van die bevolking was onder 5 jaar oud, 26% tussen 5-14 jaar, 48% tussen 15-59 jaar en 7% 60 jaar en ouer. Die bevolking is verdeel in 12,489 huishoudings, met 'n gemiddelde grootte van 5,3 persone. 40% van huishoudings het 'n vroulike hoof van die huis gehad, terwyl 60% 'n man gehad het. Vir diegene 15 jaar en ouer was 52% nooit getroud nie, 12% getroud met sertifikaat, 17% getroud tradisioneel, 12% getroud met mekaar, 2% geskei en 4% was weduwees.

Die mees algemene huistale was Herero (42%) en Nama/Damaras (36%). Vir diegene 15 jaar en ouer was die geletterdheidsyfer 57%. Wat onderwys betref, was 51% van die meisies en 49% van die seuns tussen die ouderdomme van 6-15 op skool, en van diegene ouer as 15, het 45% skool verlaat, 9% was tans op skool en 41% het nooit skool bygewoon nie. In 2001 was die indiensnemingskoers vir die arbeidsmag (56% van die 15+) 77% in diens en 23% werkloos. Vir diegene van 15+ jaar en nie in die arbeidsmag (24%) was nie, was 19% studente, 56% huishouers en 25% afgetree, te oud, ens.

## Verwysings
Amerikaanse Onafhanklikheidsoorlog

Die **Amerikaanse Onafhanklikheidsoorlog** (Engels: *American Revolutionary War* of *American War of Independence*) was 'n oorlog in Noord-Amerika tussen die 13 kolonies en die Koninkryk van Groot-Brittanje, wat op 19 April 1775 met die Amerikaanse Rewolusie begin het en op 3 September 1783 met die Vrede van Parys geëindig het. Tydens die oorlog is die Verenigde State van Amerika op 4 Julie 1776 gestig, wat Groot-Brittanje later met die Vrede van Parys erken het.

duimnael|links|Ligging van die 13 kolonies in die huidige Verenigde State.
duimnael|links|Territoriale uitbreiding van die jonge VSA.
Die Amerikaners het geglo dat dit onregverdig is om aan Brittanje belasting te betaal, aangesien hulle geen verteenwoordiging in die Britse parlement gehad het nie. Wedersydse ongelukkigheid het tot die Bostonslagting en die Boston Teeparty aanleiding gegee, wat uiteindelik tot 'n volskaalse rewolusie geëskaleer het. Genl. George Washington het die Amerikaanse magte gelei.

In 1778, 1779 en 1780 het die Europese magte Frankryk, Spanje en Nederland met die ondersteuning van die rewolusie begin, wat die oorlog tot 'n globale konflik verhef het. In Februarie 1782 het Spanje Port Mahon op die eiland Menorca verower, terwyl die Spaanse beleg van Gibraltar misluk het. Groot-Brittanje het in dieselfde jaar die Deense en Nederlandse Goudkus (die huidige Ghana) beset. Daarop het Franse troepe in die Nederlandse Kaapkolonie geland, om tesame 'n Britse aanval af te weer. Die poging, om die Rewolusie na die Britse gebiede Florida en Quebec uit te brei, was nie suksesvol nie, maar Spanje het Florida van Groot-Brittanje verower.

Die oorlog is in 1781 beëindig nadat die Britse magte oorgegee het, en in 1783 is die Vrede van Parys onderteken. In hierdie vredesooreenkoms word die gebied van die onafhanklike VSA erken, begrens deur die Britse Kanada in die noorde, die Spaanse Florida in die suide en die Franse gebiede wes van die Mississippirivier. Met 'n wyer internasionale vrede is ander gebiede tussen die Europese magte uitgeruil.

## Veldslae van die oorlog 
* Slag van Lexington en Concord
* Slag van Bunker Hill
* Slag van Trenton
* Slag van Princeton
* Slag van Bennington
* Slag van Saratoga
* Slag van Yorktown

## Sien ook 
* Amerikaanse Rewolusie
* Duitse deelname aan die Amerikaanse Onafhanklikheidsoorlog

## Verwysings 
## Eksterne skakels 
*
Korea-oorlog

duimnael|links|Die Korea-oorlog
Die **Korea-oorlog** (Suid-Koreaanse hangoel: 한국전쟁; hanja: 韓國戰爭; *Hanguk Jeonjaeng*, letterlik: "Koreaanse oorlog"; Noord-Koreaanse Chosŏn'gŭl: 조국해방전쟁; hancha: 祖國解放戰爭; *Choguk haebang chǒnjaeng*, letterlik: "Vaderlandse bevrydingsoorlog"; 25 Junie 1950 – 27 Julie 1953) was 'n oorlog in Korea tussen Noord-Korea en Suid-Korea, wat op 25 Junie 1950 begin en op 27 Julie 1953 met 'n skietstilstand geëindig het. Die oorlog duur amptelik voort tot vandag toe.

## Agtergrond 
Korea was sedert 1910 'n Japannese kolonie en is met die oorgawe van Japan ná die Tweede Wêreldoorlog in twee onafhanklike lande verdeel. Noord-Korea was deur die Sowjetunie ondersteun en Suid-Korea deur die Verenigde State van Amerika.

## Die oorlog 
'n Oorlog begin met die aanval van Noord-Koreaanse troepe op Suid-Koreaanse grondgebied op 25 Junie 1950. Noord-Korea beset byna die hele grondgebied van Suid-Korea behalwe Busan. Die Verenigde Nasies neem 'n resolusie aan wat westerse magte magtiging gee om betrokke te raak. As gevolg hiervan word die Noord-Koreaanse troepe teruggedryf tot teen die grens van die Volksrepubliek China. China tree tot die oorlog toe en help om die Westerse magte terug te dryf na die Deling-grens. Op 27 Julie 1953 word 'n skietstilstand tussen Noord-Korea en Suid-Korea gesluit en sedertdien is Korea verdeel in Noord- en Suid-Korea.

## Verwysings 
## Bronne 
*  Bruce E. Bechtol: *Paradigmenwandel des Kalten Krieges: Der Koreakrieg 1950-1953*. In: Bernd Greiner, Christian Th. Müller, Dierk Walter (Hrsg.): *Heiße Kriege im Kalten Krieg*. Hamburg 2006, , S. 141–166. (Rezension von H. Hoff, Rezension von I. Küpeli )
*  Clay Blair: *The Forgotten War: America in Korea, 1950-1953.* Times Books, 1987.
*  Fehrenbach, T.R.: *This kind of war. A study in unpreparedness.* Macmillan Company, New York 1963.
*  Michael Bothe: *Streitkräfte internationaler Organisationen, Zugleich ein Beitrag zu völkerrechtlichen Grundfragen der Anwesenheit fremder Truppen*. Heymanns, Köln 1968, S. 61–69 (Die Korea-Aktion).
*  Bruce Cumings: *The Origins of the Korean War* – Bd. 1: *Liberation and the Emergence of Separate Regimes, 1945-1947*, Yuksabipyungsa 2004, ; Bd. 2: *The Roaring of the Cataract, 1947-1950*. Princeton University Press, 1992, .
*  Allan R. Millett: *Korean War: The Essential Bibliography* (Essential Bibliographies). Potomac Books, 2007, .
*  Rolf Steininger: *Der vergessene Krieg*. Olzog, München 2006, .
*  Jörg Friedrich: *Yalu. An den Ufern des Dritten Weltkrieges*. Propyläen, München 2007, .

## Eksterne skakels 
*  *Gegendarstellung: Geschichte und Hintergründe des Korea-Krieges aus kommunistischer/nordkoreanischer Sicht* 
*  *Commemorating the Korean War*
*  *Gedenkportal* 
*  *Datensammlung*
*  *Die Rolle der Vereinten Nationen im Koreakrieg* 
*  *Über den Luftkrieg der USAF bei monde-diplomatique.de*
PostgreSQL

**PostgreSQL**, soms net Postgres genoem, is 'n objek-relasionele databasisbestuurstelsel. Dit word onder 'n MIT-tipe lisensie vrygestel en is dus vrye en oopbron sagteware. Anders as baie ander oopbron programme word PostgreSQL nie deur 'n enkele maatskappy beheer nie. 'n Globale gemeenskap van ontwikkelaars en maatskappye werk saam om die databasis te ontwikkel.

## Verwysings 
## Eksterne skakels 
* PostgreSQL se amptelike webtuiste
Vlag van Anguilla

Die **nasionale vlag van Anguilla** is op 30 Mei 1990 amptelik in gebruik geneem. Die vlag vertoon ’n blou Britse vaandel met die eiland se wapenskild op die wapperkant.

## Simboliek 
Die drie oranje dolfyne in die wapenskild op die vlag stel deursettingsvermoë, eenheid en krag voor en is in ’n sirkel wat kontinuïteit voorstel. Die wit agtergrond stel vrede en rustigheid voor en die turkoois strook onderaan die skild stel die omliggende see asook geloof, jeug en hoop voor.

## Geskiedenis 
Tot 1967 was die Britse Union Jack die enigste amptelike vlag van Anguilla. Die rewolusie van 1967 het egter ’n nuwe vlag opgelewer. Dit was ’n rooi vlag waarop twee meerminne wat ’n skuld vashou op ’n blou skild verskyn. Die vlag is nooit amptelik aanvaar nie en is gou vervang deur die “Driedolfynevlag”. Hierdie driedolfynevlag is onmiddellik aanvaar en word vandag steeds gereeld deur eilandbewoners gebruik alhoewel dit nie die amptelike vlag is nie.

Die Driedolfynevlag is vir ’n aantal jare gebruik maar daar was ’n gevoel dat Anguilla sy eie amptelike vlag moes kry. Brian Canty, voormalige goewerneur van Anguilla het die idee deurgevoer en ’n aantal voorstelle is aan koningin Elizabeth II vir goedkeuring gestuur.

Die nuwe (huidige) vlag is vir die eerste keer op 30 Mei 1990 gehys.

## Ander vlae 

Lêer:Flag of Saint Christopher-Nevis-Anguilla (1967).svg|  Vlag van St. Kitts-Nevis-Anguilla, 1967 tot 1983
Lêer:Flag of St Kitts-Nevis-Anguilla.svg| Vlag van St. Kitts-Nevis-Anguilla
Lêer:Flag of the Governor of Anguilla variant.svg| Vlag van die Goewerneur van Anguilla
Lêer:Flag of Anguilla (1967–1969).svg|  Die Driedolfynevlag van Anguilla, 1967 tot 1969
Lêer:Flag of Anguilla (1967).svg|  Vlag van Anguilla, 1967

## Sien ook 
## Verwysings 
## Eksterne skakels 
*  Anguilla by *Flags of the World*.
Néstor Kirchner

**Néstor Carlos Kirchner**, bynaam *die pikkewyn*, (Río Gallegos, Santa Cruz, 25 Februarie 1950 - El Calafate, Santa Cruz, 27 Oktober 2010) was 'n Argentynse politikus wat aan die Peronistiese Party behoort het.

Hy was vanaf 2003 tot 2007 president van Argentinië gewees. Hy is opgevolg deur sy eggenote Cristina Fernández de Kirchner. As president het hy 'n linkse beleid gevoer.

Kirchner het vir advokaat gestudeer. Van 1991 tot 2003 was hy goewerneur van die provinsie Santa Cruz.

Néstor Kirchner het op die ouderdom van sestig aan 'n hartaanval gesterf.

## Verwysings 
## Eksterne skakels 
*  Amptelike webwerf van Néstor Kirchner 

[duimnael|links|Néstor Kirchner en sy eggenote [Cristina Fernández de Kirchner]]
Vlag van Aruba

Die **nasionale vlag van Aruba** is op 18 Maart 1976 amptelik in gebruik geneem. Hierdie dag word ook “Dag van de Vlag” genoem. Dit beteken letterlik vlagdag en hierdie dag word gevier op ses voormalige eilande van die Koninkryk van die Nederlande wat aan die Nederlandse Antille behoort het. Dit is ’n vakansiedag waar daar baie amptelike seremonies is en die vlag vertoon word. Die vlag vertoon ’n blou agtergrond met ’n rooi vierpuntige ster met wit fraaiings in die skildhoek en twee dun geel bane in die onderste helfte van die vlag.

## Simboliek 
Die blou vlag stel die lug, die see, vrede, hoop en Aruba se toekoms en bande met sy verlede voor. Die twee geel bane verteenwoordig die beweging na ’n afsonderlike status. Een verteenwoordig die "vloei van toeriste na die sonnige Aruba wat die eiland en toeriste verryk" en die ander verteenwoordig die "industrie, al die minerale (goud en fosfate in die verlede en petroleum in die vroeë 20ste eeu)". Verder stel die geel ook nog die wangloblomme van die eiland voor.

Die ster het ’n besondere ingewikkelde simboliek. Dit is in vlagkunde redelik ongewoon om ’n vlag met vier punte te sien. Hierdie vier punte stel die vier windrigtings voor. Dit dui op sy beurt die verskillende lande aan waaruit die Arubane ontstaan het. Dit stel ook die vier hoof tale van Aruba nl. Papiaments, Spaans, Engels en Nederlands voor. Die ster stel ook die eiland self voor. Die grond is op baie plekke rooierig waar dit dan aan wit strande en die blou oseaan grens. Die rooi stel ook die bloedvergieting voor wat plaasgevind het in oorloë tesame met vroeëre Indiaanse inwoners, patriotiese liefde en Brasiliaanse hout. Wit stel ook reinheid en eerlikheid voor.

## Ander vlae 

Lêer:Flag of the Governor of Aruba.svg| Vlag van die Goewerneur van Aruba (let op die Nederlandse vlag aan die bo- en onderkant van die vlag)

## Sien ook 
## Verwysings 
## Eksterne skakels 
*  Aruba by *Flags of the World*.
*
Woudfries

**Woudfries** (Wes-Fries: *Wâldfrysk*) is ’n streektaal van Wes-Fries wat aan die oostelike gedeelte van die Nederlandse Friesland-provinsie gepraat word, wat bekend staan as *Wâlden* (Afrikaans: "woude"). Die dialek word ook gepraat in gedeeltes van Groningen, die provinsie aan die ooste van Friesland.

## Vergelyking met Kleifries 
### Klankverskil 
Die grootste verskil tussen Woudfries en die noordwestelike streekstaal, Kleifries, is die woorde *my* ("ek"), *dy* ("jy"), *hy* ("hy"), *sy* ("sy" of "hulle"), *wy* ("ons"), en *by* ("by"), wat in Woudfries as *mi*, *di*, *hi*, *si*, *wi* en *bi* uitgespreek word en in Kleifries *mij*, *dij*, *hij*, *sij*, *wij*, en *bij*.  Ander skille sluit die uitspraak van die diftonge *ei*, *ai*, en *aai* in wat as *ij*, *ai* en *aai* in Woudfries gebesig word, maar as  *ôi*, *òi*, en *ôi* in Kleifries uitgespreek word. Daar is dus in Woudfries geen verskil tussen *ei* en *ij* nie, terwyl daar in Kleifries geen verskil in uitspraak is tussen *ei* en *aai* nie.

Ander fonetiese verskille sluit in:

### Woordverskille 
Sommige leksikale verskille tussen Woudfries en Kleifries sluit onder meer in:
Monte Vista

**Monte Vista** is 'n voorstad in noordoostelike Kaapstad. Die voorstad grens aan Edgemead, Welgelegen, Plattekloof Glen, en Goodwood. Die Laerskool Monte Vista is in die 1960s gebou.

## Demografie 
Volgens die 2011-sensus, het Monte Vista 'n bevolking van 5&nbsp;041.

## Verwysings
Die groot gedagte

***Die groot gedagte: abstrakte weefsel van die kosmos*** is 'n 1997 nie-fiksie boek deur Gideon Joubert wat handel oor die ontstaan van die heelal en die rol wat God daarin gespeel het. Joubert was nie 'n wetenskaplike nie, en die boek is gevolglik op leke gemik, maar hy het met sy joernalistieke agtergrond hoofsaaklik op wetenskaplike feite staat gemaak om sy argument te ondersteun dat daar 'n God is wat die heelal tot ontstaan gebring het en ewolusie aan die gang gesit het. Hiervoor het die boek in 1998 die *Insig*-prys vir nie-fiksie verower. Van die inhoud en argumente is vanselfsprekend omstrede omdat dit op godsdienstige veronderstellings berus, maar Joubert se bydrae met *Die groot gedagte* is positief in Afrikaner-Christelike kringe ontvang. Die boek is in 1998 met die Andrew Murray-prys vir geestelike literatuur bekroon.

## Verwysings 
## Eksterne skakels 
* , 
* Google Books-inskrywing 
* LitNet: LeesKringe-inskrywing
Vlag van Bermuda

Die **nasionale vlag van Bermuda** is op 4 Oktober 1910 amptelik in gebruik geneem. Die vlag vertoon ’n rooi Britse vaandel met die eiland se wapenskild op die wapperkant.

Die vlag is ongewoon vir ’n Britse oorsese gebied omdat dit ’n rooi vaandel op land gebruik waar die gebruik normaalweg die blou vaandel op land is. Die gebruik van die rooi vaandel stem ooreen met Kanada (pre-1965) en die Unie van Suid-Afrika (pre-1928) wat ook albei die rooi vaandel eerder as die blou vaandel gebruik het in die vroeë jare van die twintigste eeu. Bermuda se vlag is geskik as ’n burgerlike vaandel vir skepe wat geregistreer is by die Bermudagedeelte van die Britse Register deur Bermuda se Wet op Handelsverskeping (2002). Die goewerneur van Bermuda gebruik ’n Unievlag met die wapenskild van Bermuda in die middel van die vlag. Dit is tradisioneel vir goewerneurs van Britse oorsese gebiede. Vir die staatsvaandel word ’n blou Britse vaandel gebruik, wat algemeen is vir Britse oorsese gebiede.

## Ander vlae 

Lêer:Flag of Bermuda 1910.svg|  Vlag van Bermuda, 1910 tot 1999
Lêer:Flag of the Governor of Bermuda.svg| Vlag van die Goewerneur van Bermuda
Lêer:Government Ensign of Bermuda.svg| Staatsvaandel van Bermuda

## Sien ook 
## Verwysings 
## Eksterne skakels 
*  Bermuda by *Flags of the World*.
*
Hotel Astoria (Brussel)

[duimnael|Hotel Astoria, Brussel, 1910. Adres: rue Royale, 101-103, Brussel, België. Opening: 1910. Argitek: [Henri van Dievoet. Eienaar: cheik Mohammed Youssef El-Khereiji (Global Hotels & Resorts)]]
duimnael|Hotel Astoria, Brussel, argitek Henri van Dievoet.

Die **Hotel Astoria** in Brussel is een van die mees gesogte en luukste hotelle in die stad. Die **Hotel Astoria** is 'n mitiese plek in Brussel, dit is eeue reeds die byeenkomsplek van konings en belangrike persone van die wêreld.

Dit is gebou in 1909 ter viering van die ''Brussel World's Fair'' (1910), op versoek van koning Leopold II, en is ontwerp deur die bekende argitek Henri van Dievoet (1869-1931), 'n neef van Joseph Poelaert.

Gebou in 'n ware Paryse gees, Louis XVI gevel gee dit' n aristokratiese voorkoms en die binneland in styl Louis XV is vol lof en beïndruk met hul majesteit.

Dit blyk, net soos die *Hotel Sacher* in Wene, die *Ritz* in Parys, die *Hotel Negresco* in Nice of die *Pera Palace* in Istanbul, onder die legendariese luukse hotelle.

Die hotel is sedert 2000 'n beskermde monument en sal in 2024 heropen.

## Sien ook 
* Henri van Dievoet
* Gabriel van Dievoet
* Joseph Poelaert

## Sien ook 
*Hotel Astoria van Brussel, Tiara Hotels.
Wielopole

**Wielopole** (in Pools beteken letterlik "Groot Veld") is een van elf distrikte van Zagórz in die Poolse woiwodskap Subkarpate, in die noordelike gedeelte van Bieszczady-streek.

Die voormalige dorp, Wielopole is in die tweede helfte van die 14de eeu gestig en was in die hande van die Tarnawski-familie van die begin van die 15de tot die begin van die 17de eeu.

Witold Rylski, seun van die eienaar (van 'n edele familie) van Wielopole, gebore in die dorp, 'n buitelandse vrywilliger in die Tweede Vryheidsoorlog.

Wielopole het 812 inwoners in 2006 gehad. Dit is die moeite werd om die herehuis, kerk met sy eie kerkhof, nuwe skool en voormalige oliemyn te besoek.
Kaizers Orchestra

**Kaizers Orchestra** is 'n Noorse alternative rockgroep wat op 1 Januarie 2000 gestig is. Die twee hooflede, Janove Ottesen en Geir Zahl, het mekaar reeds jare geken en het in 1989 in die groep Blod, Snått & Juling gespeel. Kaizers Orchestra se musiek trek inspirasie van Tom Waits, Oos-Europese sigeunermusiek, moderne punkrock en mars-/oempamusiek (op Noors "ompa"). Die liedtekste van Ottesen en Zahl is hoofsaaklik in die Noorse taal (buiten op die regstreekse snit "Die Polizei", waarin ook op Engels gesing word).

Kaizers Orchestra is een van die eerste nie-swartmetal Noorse groepe of kunstenaars om in hul moedertaal te sing en desnieteenstaande buite Skandinawië bekendheid te verwerf. Aan Nore is die groep oombliklik herkenbaar, beide vanweë die groep se unieke, onvoorspelbare styl, en om voorsanger Ottesen se opmerkbare Brynese dialek.

Die groep se eerste album, *Ompa til du dør* (Oempa tot jy sterf), is in 2001 deur die ondergrondse etiket Broiler Farm uitgegee. Dit het enorme sukses behaal, eers in Noorweë, later dan ook in Denemarke en Nederland. Die tweede album is *Evig pint* (Ewig gepeinig) getitel en is by die oorgang tussen 2002 en 2003 uitgegee, terwyl die derde album, *Maestro*, middel-Augustus 2005 gelyktydig in Noorweë en in die res van Europa verskyn het.

2009 stel Kaizers Orchestra die album *Våre demoner* (Ons demone) vry, wat slegs één week as beperkte uitgawe in Skandinawiese musiekwinkels te koop was, waarna dit uitsluitlik as digitale aflaai aangebied is.

## Diskografie 
### Albums 
* *Ompa til du dør* (2001)
* *Evig pint* (2003)
* *Maestro* (2005, later met bonusskyf vrygestel)
* *Maskineri* (2008)
* *Våre demoner* (Kompilasie van heropgeneemde demo's, 2009)
* *Violeta Violeta* (2011/2012)
** *Violeta Violeta Vol. I* (Jan. 2011)
** *Violeta Violeta Vol. II* (Nov. 2011)
** *Violeta Violeta Vol. III* (Nov. 2012)

### EP's 
* *Kaizers Orchestra* EP, ook bekend as*Gul* EP (2000)
* *Død manns tango* (2002)
* *Mann mot mann* (2002)
* *Maestro* EP (2005)
* *Maestro Bonus CD* (2005)
* *En for orgelet, en for meg* (2011)
* *Stjerner i posisjon* (2013)

### Enkelspelers 
* "Kontroll på kontinentet" (2003)
* "Di grind" (2003)
* "Maestro" (2005)
* "Knekker deg til sist" (2005)
* "Blitzregn baby" (Regstreeks, 2006)
* "Enden av november" (iTunes-enkelspeler, 2007)
* "9 mm" (iTunes-enkelspeler, 2008)
* "Apokalyps meg" / "Du og meg Lou, og din fru" (Vinielenkelspeler, 2008)
* "Die Polizei" (2009)
* "Prosessen" (2009)
* "Philemon Arthur & The Dung" (iTunes-enkelspeler) (2010)
* "Hjerteknuser" (2010)

### Regstreekse opnames 
* *The Gypsy Finale* (EP, 2004)
* *Live at Vega* (2006)
* *Viva La Vega* (DVD, 2006)
* *250 prosent* (2008)

### Diverse vrystellings 
* *Stolpesko* - Snit "Markveien" bygedra (2002)
* *Kontroll på kontinentet* - Autobiografiese boek deur Jan Zahl (2006)
* *Hjertestups* - Snit "Smil Far" bygedra (2010)

## Verwysings 
## Eksterne skakels 
* Amptelike webwerf 
* Flash-animasie met "Bak et halleluja"
* Kaizers Orchestra-konsertfoto's van verskeie feeste, optreeplekke en agter-die-skerms-tonele
Harry Mulisch

**Harry Kurt Victor Mulisch** (29 Julie 1927 – 30 Oktober 2010) was 'n Nederlandse outeur. Saam met W.F. Hermans en Gerard Reve, word hy gesien as een van die "Groot Drie" van die Nederlandse na-oorlogse letterkunde. Hy het novelle, toneelstukke, essays, gedigte en filosofiese nabetragtings die lig laat sien.

## Opus 
* *Archibald strohalm* (1952; novelle)
* *Tussen hamer en aambeeld* (1952; novelle)
* *Chantage op het leven* ("Afpersing van die lewe", 1953; kortverhaal)
* *De Diamant* (1954; novelle)
* *De Sprong der Paarden en de Zoete Zee* ("Die Spronge van Perde en die Soete See", 1955; novel)
* *Het mirakel* ("Die Wonderwerk", 1955; kortverhale)
* *Het Zwarte licht* ("Die Swart Lig", 1957; novelle)
* *Manifesten* ("Manifestos", 1958; opstelle)
* *Het Stenen Bruidsbed* ("Die Bruidsbed van Klip", (1959; novelle)
* *Tanchelijn* ("Tanchelm", 1960; tooneelstuk)
* *De knop* ("Die Knoppie", 1961; toneelstuk)
* *Voer voor Psychologen* ("Voeding vir Psigoloë", 1961; outobiografie)
* *Wenken voor de bescherming van uw gezin en uzelf, tijdens de Jongste Dag* ("Wenke vir beskerming van jou gesin en jouself tydens die Laaste Oordeel"), 1961; opstelle)
* *De Zaak 40/61* ("Saak 40/61", 1963; verslag aangaande die Eichmannverhoor)
* *Bericht aan de Rattenkoning* ("Boodskap aan die Rotkoning", 1966; opstel oor die Amsterdamse studenteopstande in die 1960's)
* *Wenken voor de Jongste Dag* ("Wenke vir die Laaste Oordeel", 1967; opstelle)
* *Het woord bij de daad* ("Die Woord by die Daad", 1968; opstelle)
* *Reconstructie* ("Rekonstruksie", 1969; opstelle)
* *Paralipomena Orphica* (1970; opstelle)
* *De Verteller* ("Die Verteller", 1970; novelle)
* *De Verteller verteld: Kommentaar, Katalogus, Kuriosa en een Katastrofestuk* (1971; opstel oor *Die Verteller*)
* *De toekomst van gisteren* ("Gister se Toekoms", 1972; opstel oor 'n boek wat die outeur nie kan skryf nie)
* *Oidipous Oidipous* (1972; toneelstuk)
* *Woorden, woorden, woorden* ("Woorde, woorde, woorde", 1973; gedigte)
* *De vogels* ("Die Voëls", 1974; gedigte)
* *Mijn Getijdenboek* ("My Liturgieboek") (1975; outobiografie)
* *Tegenlicht* (1975; gedigte)
* *Kind en Kraai* (1975; gedigte)
* *Twee Vrouwen* (1975; novelle) (verfilm as *Twice a woman*)
* *Oude Lucht* (1977; verhale)
* *De compositie van de wereld* (1980; wysgerig werk)
* *Opus Gran* ("Groot Werk", 1982; gedigte)
* *De Aanslag* (in Afrikaans vertaal as "Die Aanslag" deur Daniël Hugo, Queillerie 1999); (verfilm as *The Assault*, Oscar beste buitelandse film en Golden Globe)
* *De Kamer* (1984; verhale)
* *Hoogste Tijd* ("Laaste Tyding", 1985; novelle)
* *De Pupil* ("Die Leerling", 1987; novelle)
* *De Elementen* ("Die Elemente", 1988; novelle)
* *De Ontdekking van de Hemel* ("Die Ontdekking van die Hemel", 1992; novelle) (verfilm as *The Discovery of Heaven*)
* *De Procedure* ("Die Prosedure", 1999; novelle)
* *Het Theater, de brief en de waarheid* ("Die Teater, die Brief en die Waarheid", 2000; novelle)
* *Siegfried* (2001; novelle)

## Verwysings
Herennius Senecio

**Herennius Senecio** (oorlede 93 n.C.) was onder die Stoïsynse opposisie van die keiser Domitianus, onder wie se bewind hy tereggestel is. Hy was van Baetica in Romeinse Spanje afkomstig. Hy was die outeur van 'n lofprysende biografie van die stoïsynse martelaar Helvidius Priscus.

In 93 n.C., het Herennius en Plinius 'n suksesvolle vervolging geloods teen Baebius Massa vir ongerymdhede tydens sy administrasie in Baetica. Baebius se eiendom is gekonfiskeer ten einde die provinsie te vergoed. Baebius se repliek was 'n klag van hoogverraad (*maiestas*) teen Herennius, en spesifiek 'n klag van *impietas*. Die klag is egter laat vaar toe Plinius met 'n teensaak gedreig het.

Hierna het Mettius Carus egter vir Herennius suksesvol vervolg. Alhoewel die besonderhede van die saak onduidelik is, het verskeie faktore tot Herennius se kwesbaarheid bygedra. Omdat hy nagelaat het om enige amp te vul na hy quaestor was, kon hy beskuldig word van versaking van sy publieke plig (*secessio*). Hy is verder deur vriendskap en moontlike bloedverwantskap gekoppel aan die keiser se vyande. In sy biografie van Helvidius, was Herennius aanprysend teenoor 'n onverbiddelike kritikus van Domitianus se vader. Helvidius se weduwee Fannia, die dogter van Thrasea Paetus, het aan Herennius haar oorlede eggenoot se notaboeke (*commentarii*) gegee; hiervoor is sy ook vervolg deur Carus en gevonnis tot verbanning. Nog 'n lid van hierdie vriendekring wat Domitianus ten prooi geval het was Arulenus Rusticus. 

## Verwysings
Arulenus Rusticus

**Quintus Junius Arulenus Rusticus**, (c. 35 – 93 n.C.), is beter bekend as Arulenus Rusticus, maar word ook Junius Rusticus genoem. Hy was 'n vriend en volgeling van Thrasea Paetus, en was soos laasgenoemde 'n ywerige bewonderaar van die stoïsynse filosofie. Hy was volkstribuun in 66 n.C., die jaar wat Thrasea ter dood veroordeel is deur die Romeinse Senaat. Hy sou sy veto op die *senatus consultum* geplaas het indien hy nie deur Thrasea verhoed is nie, want dit sou sekerlik vir hom nootlottig gewees het, terwyl die aangeklaagde se lewe nie gespaar sou word nie. Hy was Praetor in die burgeroorloë na die dood van Nero, (69 n.C.), toe hy as een van die senaatsambassadeurs aan die Flawiese weermagte gewond is deur die manskappe van Petilius Cerialis. Hy het 'n besonder laat konsulskap beklee in 92 n.C. onder Domitianus, maar is in die volgende jaar ter dood veroordeel weens sy panegiriek vir Thrasea. Suetonius skryf 'n panegiriek vir Helvidius Priscus aan hom toe, maar laasgenoemde werk is deur Herennius Senecio saamgestel, soos ons van Tacitus sowel as Plinius die jongere verneem.

## Kyk ook 
* Junia (gens)

## Verwysings 
* Tacitus, *Annale*, xvi. 25, *Geskiednisse*, iii. 80, *Agricola*, 2
* Suetonius, *Domitianus*, 10
* Dio Cassius, lxvii. 13
* Plinius, *Briewe*, i. 5, 14, iii. 11
* Plutarchus, *de Curiositate* 15 (*Moralia* 822D-E)
* Prosopographia Imperii Romani (2de uitgawe) I 730
* R. Syme, 'A Political Group', Roman Papers VII, pp. 568–87
Chorizo

duimnael|200px|Chorizo
duimnael|200px|Chorizo met dwerg-ertjies

**Chorizo** is worssoort van Spaanse oorsprong met 'n sterk kruiesmaak en 'n rooi kleur en stewige, growwe tekstuur.  'n Kenmerkende bestanddeel is *pimiento choricero*, 'n paprika-poeier wat verantwoordelik is vir die rooi kleur van chorizo en ook bydrae tot die lang rakleeftyd.  Gewoonlik word chorizo vervaardig uit grof gemaalde, vetterige varkvleis.  Ander belangrike bestanddele is sout, knoffel, marjolein, suiker en ander kruie.

Chorizo kan vars of gedroog verkry word en in laasgenoemde geval word dit soms ook gerook.  Daar word veral in Spanje baie variante van die wors voorberei.
São Paulo (deelstaat)

|-
| align=center colspan=2 | 200px|Map of Brazil highlighting the state
|-
|colspan="2" style="text-align:center;" | Sien ander Brasiliaanse state
|-
|colspan="2" style="text-align:center;" | Leuse: *Pro Brasilia Fiant Eximia* (Latyn)
|-
| style="white-space: nowrap;" | **Land**
| style="white-space: nowrap;" | 
|-
| style="white-space: nowrap;" | **Hoofstad**
| style="white-space: nowrap;" | São Paulo
|-
| style="white-space: nowrap;" | **Grootste stad**
| style="white-space: nowrap;" | São Paulo
|-
| style="white-space: nowrap;" | **Oppervlakte**
| style="white-space: nowrap;" | 248&nbsp;209,4 km²
|-
| style="white-space: nowrap;" | **Bevolking** &nbsp; - Totaal &nbsp; - Digtheid
| style="white-space: nowrap;" |  39&nbsp;827&nbsp;570 (2008)
|-
| style="white-space: nowrap;" | **Goewerneur**
| style="white-space: nowrap;" | João Dória
|-
| style="white-space: nowrap;" | **MOI** (2005)
| style="white-space: nowrap;" | 0,833 – hoog
|-
| style="white-space: nowrap;" | **Tydsone**
| style="white-space: nowrap;" | UTC-3
|}

**São Paulo** (Portugees vir *Sint Paulus*) is een van die 26 state van Brasilië. Dit is die grootste deelstaat ten opsigte van bevolking, en die 12de grootste volgens oppervlakte. Die hoofstad en grootste stad, São Paulo, het 'n bevolking van 11,037,593 in 2010 gehad. São Paulo is in die suide van die deelstaat geleë

## Ander stede 
* Águas de São Pedro
* Americana

## Demografie 
### Etniese groepe
Flannery O'Connor

'''Mary Flannery O'Connor''' (25 Maart 1925 - 3 Augustus 1964) was 'n Amerikaanse novelle-, kortverhaal en opstelskryfster. As belangrike stem in Amerikaanse literatuur, het O'Connor twee novelle en 32 kortverhale laat verskyn, benewens 'n aantal resensies en kommentare. Binne die Amerikaanse konteks was sy 'n Suidelike skryfster wat dikwels 'n Suidelike gotiese styl aangewend het en aansienlik staatgemaak het op streeksmilieus en groteske karakters. O'Connor se geskrifte het ook haar eie Rooms Katolieke geloof weerspieël, en dikwels kwessies aangaande moraliteit en etiek ondersoek.
Vlissingen

**Vlissingen** (Seeus: *Vlissienge* ) is 'n stad en munisipaliteit in die Nederlandse provinsie Zeeland. Die stad het ongeveer 33&nbsp;000 inwoners en die gelyknamige munisipaliteit het 44&nbsp;363 inwoners (1 Februarie 2012, bron: CBS) oor 'n oppervlakte van 344,98&nbsp;km², waarvan 310,82&nbsp;km² onder water is.

## Fotogalery 

Lêer:Jacobskarke.jpg|Jacobskerk, gesien vanaf 'n bouput, begin 2006
Lêer:VlissiengeStaduus1.jpg|Stadhuis Vlissingen
Lêer:VlissiengeStaduus2.jpg|Detail van die Stadhuis Vlissingen
Lêer:Martitiem attractiecentrum Het Arsenaal.jpg|Die Arsenaal
Lêer:Dokhaven 27-08-05.JPG|Die hawe
Lêer:Beursstraat 10-09-05 I.JPG|Beursstraat naby die Bellamypark
Lêer:Lange Zelke 28-04-07 (1).JPG|Winkelstraat
Lêer:Gem-Vlissingen-OpenTopo.jpg|Topografiese kaart van Vlissingen

## Eksterne skakels 
* Munisipaliteit Vlissingen
Lateriet

duimnael|regs|Hierdie monument van laterietsteen herdenk Dr. Buchanan-Hamilton wat lateriet oorspronklik in 1807 by hierdie plek, te Angadipoeram, Kerala, Indië beskryf het.
**Lateriete** is grondsoorte ryk in yster en aluminium, wat in warm, vogtige tropiese areas gevorm word. In vaste vorm, of by aanwending as boumateriaal staan dit bekend as **ouklip** of **ysterklip**.

Byna alle lateriete is roesrooi weens die inherente ysteroksiede. Hulle ontwikkel deur intensiewe en langdurende verwering van die onderliggende moedergesteente of sokkel. Tropiese verwering (laterisasie) is 'n tydsame proses van meganiese en chemiese verwering wat 'n wye verskeidenheid meebring in terme van die dikte, graad, chemie en ertsmineralogie van die vormende grondsoort. Lateriete bedek sowat een derde van die kontinentale aardoppervlak, met die meerderheid daarvan in die landstreke tussen die Kreef- en Steenbokskeerkringe. 

Histories is lateriet baksteenvormig gesny en gebruik in monumentoprigting. Na 1000 n.C. het die konstruksie te Angkor What en ander suidoos-Asiatiese bouplase verander na reghoekige tempelomheinings van lateriet, baksteen en klip. Sedert die mid-1970's is lateriet gebruik by eksperimentele gebitumiseerde padoppervlaktes vir laevolume verkeer, as plaasvervanger vir klip in die basisvoering. Dik laterietlae is porieus en effens deurlaatbaar, sodat hierdie grondlae in landelike gebiede as akwifere kan funksioneer. Lokaal beskikbare lateriete word gebruik in 'n suuroplossing, gevolg deur presipitasie om fosfor en swaarmetale by rioolaanlegte te verwyder.

Lateriete is 'n bron van aluminiumerts; die erts word grootliks bevat in kleiminerale en die hidroksiede gibbsiet, boehmiet en diaspore, wat met die samestelling van bauxiet vergelykbaar is. In Noord-Ierland was dit eens 'n hoofbron vir yster- en aluminiumertse. Laterietertse was ook 'n vroeëre hoofbron van nikkel.
Ratsvlieër

**Ratsvlieërs** is 'n familie **Hesperiidae** wat hoort tot die orde *Lepidoptera*. Hulle word vernoem na hul geswinde, ylingse vluggewoontes. Daar is meer as 3&nbsp;500 erkende soorte ratsvlieërs en hulle word wêreldwyd aangetref, maar die grootste verskeidenheid is inheems aan die Neotrope van Sentraal- en Suid-Amerika.

## Beskrywing en sistematiek 
[duimnael|links|Kleurplaat uit *[Biologia Centrali-Americana* wat die Pyrginae illustreer (3 middelregs &mdash; swart en blou-bruin) en die Eudaminae (die res)]]
[duimnael|Die [Regent-ratsvlieër (*Euschemon rafflesia*) is die mees kenmerkende soort, deurdat dit tot 'n eie subfamilie behoort]]
[duimnael|*[Signeta flammeata* (Trapezitinae)]]

Die Hesperiidae word in die monotipiese superfamilie **Hesperioidea** geplaas. Dit is omdat hulle aan 'n aparte afkomslinie behoort as ander Rhopalocera (vlinders), wat oorwegend binne die tipiese vlindersuperfamilie *Papilionoidea* tuishoort. Die derde en betreklik klein vlindersuperfamilie is die motvlinders (*Hedyloidea*) wat tot die Neotrope beperk is. Hesperioidea is heelwaarskynlik die sustergroep van die Papilionoidea, en saam met die Hedyloidea vorm hulle 'n natuurlike groep (klade). Kollektief deel hierdie drie groepe vlinders etlike kenmerke, veral wat die eier-, larwe- en papiestadiums betref.
* Coeliadinae &ndash; Else, Elsies en Poliesmanne (omtrent 75 soorte)
* Euschemoninae &ndash; Regent-ratsvlieër (monotipies)
* Eudaminae
* Pyrginae &ndash; Spreivlerkige ratsvlieërs en Vuurpuntjies (insluitend die *Pyrrhopyginae*)
* Heteropterinae &ndash; Dwergratsvlieërs (omtrent 150 spesies)
* Hesperiinae &ndash; Grasratsvlieërs (oor 2&nbsp;000 spesies)
* Megathyminae &ndash; Reuseratsvlieërs (omtrent 18 spesies; kwalik onderskeibaar van die *Hesperiinae*)
* Trapezitinae &ndash; Australiese ratsvlieërs (omtrent 60 spesies)

## Voetnotas 
## Bronne 
* Ackery, P.R.; de Jong, R. & Vane-Wright, R.I. (1999): The Butterflies: Hedyloidea, Hesperioidea and Papilionoidae. *In:* Kristensen, N.P. (ed.): *Handbook of Zoology. A Natural History of the phyla of the Animal Kingdom. Band IV Arthropoda: Insecta, Deel 35: Lepidoptera, Moths and Butterflies, Band 1: Evolution, Systematics and Biogeography*: 263-300. Walter de Gruyter, Berlin, New York.
* Brower, Andrew V.Z. & Warren, Andrew (2008): Tree of Life Web Project &ndash; Hesperiidae . Weergawe van 7 Apr 2008, besoek op 24 Des 2009.
* Korolev, Vladimir  A. (2014): Catalogus on the collection of *Lepidoptera*. Part I. *Hesperiidae*. - Moscow, 310 p.  http://istina.msu.ru/media/publications/book/e97/c2c/6735570/Catalog-Contents_1.pdf.

## Eksterne skakels 
* Nearctica  Noord-Amerika (Indeksblad)
* Ratsvlieërs van Noord-Amerika: Grootformaat diagnostiese foto's Cirrus Digital Imaging
* Internetargiewe Vrye aflaai van Watson, E.Y. 1891 ''Hesperiidae Indicae: 'n Herdruk van beskrywings van die Hesperiidae van Indië, Burma en Ceylon''
Helvidius Priscus

**Helvidius Priscus**, stoïsynse filosoof en staatsman, het gelewe tydens die bewinde van Nero, Galba, Otho, Vitellius en Vespasianus.

Soos sy skoonpa, Thrasea Paetus, was hy bekend om sy oortuigde en manhaftige republikanisme. Alhoewel hy by herhaling sy regeerders aanstoot gegee het, het hy verskeie hoë ampte beklee. Tydens Nero se bewind was hy quaestor van Achaje en tribuun van die plebs (56 n.C.); hy het wet en orde herstel in Armenië, en het die respek en vertroue van die provinsies gewen. Sy verklaarde simpatie met Brutus en Cassius het op sy verbanning in 66 n.C. uitgeloop.

Na sy terugroeping na Rome deur Galba in 68, het hy onverwyld vir Eprius Marcellus, die aanklaer van Thrasea Paetus, laat vervolg, maar weer die klag laat vaar, aangesien Marcellus se skuldigbevinding 'n aantal senatore sou impliseer. As verkose praetor het hy gewaag om Vitellius in die senaat teë te staan (Tacitus, *Gesk.* ii. 91), en as praetor (70) het hy, in opposisie tot Vespasianus, volgehou dat die bestuur van die finansies aan die oorleg van die senaat oorgelaat moes word; hy het voorgestel dat die Tempel van Beste en Grootste Jupiter, wat tydens die Vitellyns-Flawiese burgeroorlog vernietig is, op publieke onkoste herstel moes word; hy het Vespasianus op sy persoonsnaam gesalueer, en het hom nie as keiser erken in sy praetoriaanse ordonnansies nie.

Uiteindelik is hy vir 'n tweede keer verban, en is kort daarop op bevel van Vespasianus tereggestel. Sy lewensverhaal in die vorm van 'n gul panegiriek deur Herennius Senecio, opgestel op versoek van sy weduwee, het die skrywer se terregstelling tydens die Domitiaanse bewind meegebring.

## Moderne heenwysings 
* The Helvidius Groep van die Columbia-universiteit, publiseerder van die *Journal of Politics & Society*, neem hul naam van die staatsman.
* Senator Robert Byrd is op 20 November 2002 deur die New York Times aangehaal waar hy verwys na Helvidius Priscus.

## Verwysings 
*
* Tacitus, *Gesk.* iv. 5, *Dialogus*, 5
* Dio Cassius lxvi. 12, lxvii. 13
* Suetonius, *Vespasianus*, 15
* Plinius, *Briewe* vii. 19.